รัฐบาล เปิดตัวโครงการต้นแบบสถานีอัจฉริยะ 5G แห่งแรกในไทยและอาเซียน ที่สถานีกลางกรุงเทพอภิวัฒน์
พลเอก ประวิตร วงษ์สุวรรณ รองนายกรัฐมนตรี ในฐานะประธานกรรมการบริหารกองทุนพัฒนาดิจิทัลเพื่อเศรษฐกิจและสังคม กล่าวในโอกาสเป็นประธานเปิดตัวโครงการต้นแบบสถานีอัจฉริยะ 5G แห่งแรกในไทยและอาเซียน ที่สถานีกลางกรุงเทพอภิวัฒน์ ว่า เพื่อเพิ่มประสิทธิภาพการให้บริการประชาชนที่มาใช้บริการภายในสถานีกลางกรุงเทพอภิวัฒน์ คณะกรรมการขับเคลื่อน 5G แห่งชาติ คณะกรรมการดิจิทัลเพื่อเศรษฐกิจและสังคมแห่งชาติ การรถไฟแห่งประเทศไทย เปิดตัวต้นแบบสถานีอัตฉริยะ 5 G หรือ 5G Smart Station นำร่องการใช้ประโยชน์จากเทคโนโลยี 5G มาใช้ยกระดับการให้บริการประชาชนทุกกลุ่มลดความเหลื่อมล้ำ ทั้งนี้จะช้วยผลักดันให้เป็นศูนย์กลางการคมนาคมของประเทศ ถือเป็นสถานีแห่งแรกของอาเซียนที่ทันสมัยและประชาชนทุกกลุ่มสามารถเข้าถึงได้อย่างเท่าเทียมด้านนายศักดิ์สยาม ชิดชอบ รัฐมนตรีว่าการกระทรวงคมนาคม กล่าวว่า เทคโนโลยี 5G จะช่วยยกระดับการบริการประชาชนได้อย่างมีประสิทธิภาพ สอดคล้องกับนโยบายของรัฐบาลในการส่งเสริมการนำเทคโนโลยี 5G กระทรวงคมนาคมร่วมมือกับสำนักงานคณะกรรมการดิจิทัลเพื่อเศรษฐกิจและสังคมแห่งชาติ นำหุ่นยนต์ต้อนรับ รถเข็นอัจฉริยะและระบบรักษาความปลอดภัยด้วยปัญญาประดิษฐ์ มาให้บริการประชาชน